
I. 

De  praetoribus  ueteris  Italiae  municipalibus  cum 
Henzenius  nuperrime ,  quae  olim1  exposuerat;  denuo  re- 
tractasset;  nouis  exemplis  confirmasset ;  in  uniuersam 
quam  de  municipalibus  Italiae  magistratibus  instituit 
quaestionem  recepisset2;  extitit  Cauedonius  Mutinensis3 
adferens  ex  Narbonensi  Gallia  inscriptionem  quandanq 
quae  anno  quidem  1844  Auenione  eruta  sed  parum  adhuc 
inter  uiros  doctos  cognita  praetorem  et  ipsa  municipalem 
indicaret ;  ut  quod  Italiae  hucusque  proprium  habitum 
esset  iam  prouinciae  quoque  uideretur  uin dicandum. 
Cum  uero  de  Aueniensis  tituli  lectione  non  ex  omni 
parte  constaret;  ad  confirmandum  Cauedonii  testimonium 
P.  Garruccius  ex  schedis  suis  alias  duas  proponens  in¬ 
scriptiones  praetorum  prouinciae  Narbonensis  municipa¬ 
lium;  ex  Aquis  Sextiis  unam,  alteram  ex  urbe;  quae 
Castellane  hodie  appellata  ciuitas  Salinensis  olim  fuit4;  fe¬ 
cit;  ut  fuisse  in  Gallia  praetores  municipales  iam  Nnon 

1.  Annali  dell’  Instit.  archeol.  1846.  p.  253 — 267.  Bullett.  dell’ 
Inst.  1851.  p.  186—202. 

2.  Annali  dell’  Instit.  arch.  1859.  p.  196—200. 

3.  Bullet,  dell’  Inst.  arch.  1860.  p.  208.  Revue  archeol.  1844. 
p.  479. 

4.  Bullett.  dell’  Inst.  arch.  1860.  p.  220 

posset  negari.  Neque  uero,  accuratius  si  rem  inspicias, 
prorsus  noua  adtulerunt  clarissimi  uiri ,  cum  et  Aquen- 
sem  Garruccii  titulum  iam  apud  Gruterum  (p.  344,  11) 
inuenias  et  in  alia  quadam  Gruteriana  ex  Narbone  Mar¬ 
tio  inscriptione  (61 ,  5)  haud  dubie  praetoris  municipalis 
lateat  mentio.  Deinde  ut  missa  faciam  quae  antiquitus 
edita  sunt,  nostro  quoque  saeculo  et  Millinius  in  itinera¬ 
rio  Galliae  meridionalis1  Vasiensium  praetorem  habet  et 
Longius  quidam,  Deensis  medicus,  Vocontiorum  ciuitatis 
historiam  scribens  et  monumenta  colligens  Deensem 
praetorem  in  lucem  protulit2.  Cum  autem  insolita  uti¬ 
que  ut  in  prouincia  haec  summorum  magistratuum  ap¬ 
pellatio  uideri  deberet,  haud  mirum  est,  quod  si  quis 
eiusmodi  titulum  deprehendebat,  aut  parum  certam  edi¬ 
toris  putabat  auctoritatem  aut  aliter  rem  interpretabatur. 
Jam  uero  non  modo  Cauedonii  Garrucciique  testimoniis 
confidenter  in  medio  posita  erat  de  Galliae  Narbonensis 
quoque  praetoribus  municipalibus  quaestio ,  sed  etiam 
Italicorum  monumentorum  et  fide  confDmata  et  ratione 
perspecta  quod  ex  illis  ad  inlustrandam  ueteris  Italiae 
historiam  redundauerat,  spem  dedit,  fore,  ut  si  ex  Gal¬ 
lia  quoque  prouincia  plura  eiusmodi  monumenta  possent 
colligi,  haec  etiam  explanandae  eius  historiae  lucem  ali¬ 
quam  adferrent.  Itaque  cum  nuper  ad  cognoscenda  Gal¬ 
liae  Narbonensis  sub  Romano  imperio  instituta  eius  re¬ 
gionis  urbes  peragrarem  et  inscriptiones  colligerem ,  ad 
id  quoque  animum  aduerti,  ut  quaecunque  praetorum 
municipalium  monumenta  extarent ,  congererem  et  quae 
eorum  fides  esset  et  origo  perquirerem.  Cuius  studii 
fructus  quanquam  non  is  est ,  ut  multa  habeam  quae 

1.  Millin.  Voyage  dans  le  Midi  de  la  France  IV.  p.  152. 

2.  Memoires  prefscnte's  par  divers  savants  k  1’Acad.  d.  Inscr. 
t.  /i.  serie  2.  p.  378. 


prorsus  noua  adferam ,  cum  praeter  eas,  quae  aliunde 
sunt  ndtae,  unam  tantum  praetoris  inscriptionem  inuene- 
rim  nondum  publici  iuris  factam,  hoc  tamen  adsecutus 
esse  mihi  uideor ,  ut  certius  et  de  illis  titulis  et  de  uni- 
uersa  re  possit  indicari ,  atque  cum  ii,  quos  proponam, 
tituli  non  ex  una  aliqua  urbe  omnes  ueniant ,  sed  ex 
pluribus  iisque  et  iure  et  origine  diuersis,  haud  ingratus 
fortasse  cum  ad  cognoscenda  uniuersi  imperii  instituta 
tum  ad  explicandam  ipsius  prouinciae  historiam  labor 
erit  colligentis ,  quaecunque  ad  hanc  de  municipalibus 
Narbonensis  prouinciae  praetoribus  quaestionem  uidentur 
pertinere. 

Ipsa  autem  quibus  nitimur  monumenta  hic  habeas 
proposita: 

Narbonne  (Narbo  Martius). 

1.  In  tabula  marmorea  reperta  paucis  abhinc  annis 
Narbone  in  domo  priuata ;  nunc  extat  in  Narbonensium 
museo. 

lege: 

C  •  COMINIO  •  C  -  F  C(aio)  Cominio  C(ai)  f(ilio) 
VOLT  ■  BITVTIONl  Volt(inia)  Bitutioni 
PEAIT  •  C  •  I  -  C  prait(ori)  c(oloniae)  J(uliae) 

C(laudiae). 

Descripsi.  — •  C  - 1  -  C  sigla  quomodo  intelligenda  sint, 
docet  Henzeniana  n.  5232,  ubi  habes:  colon  - ivlia  • 
PATERNA  -  CLAVD  •  NARBO  -  MART. 

2.  In  lapide  qui  Narbone  ex  moenibus  urbis  ex¬ 
tractus  nunc  extat  in  museo.  Constat  saeculo  decimo 
sexto,  regnante  in  Gallia  Francisco  I,  quidquid  ueterum 
lapidum  siue  inscriptorum  siue  sculptorum  tum  super¬ 
fuit  ,  ad  muniendam  urbem  adhibitum  esse.  Nostra 
aetate  qui  conseruandis  urbis  suae  monumentis  optime 

prospiciunt  Narbonenses  quidquid  possunt  ex  moenibus 
extrahere  et  in  museum  inferre  coeperunt. 

Q  VIBIVS  Q  F  -  MAXVMVS  -  M  VARIVS  -  L  •  F 
C AP I TO  PR  IIVIR  ARAM  VOLC ANOM ACERIA  Q 

AREAM-  SAEPIENDAM  PISCINAMQVE  EX  D-D 

sic 

DE  -  PECVNIA  •  PyBLICA  -  FACE  DA  -  COER 

Q  -  YibIVS  Q  -  F  -  MAXVMV  S  -  PROBAVIT 

Descripsi.  —  Eandem  Gruterus  habet  61,  5  a  Scali- 
gero  acceptam,  sed  uersus  male  diuisit.  —  u.  1.  maximvs 
Grut.  u.  4.  facienda  Grut.  u.  5.  virbivs  Grut.  —  u.  2. 
pr- iiviR  lege:  pr{ctetores)  duumvir(i). 


3.  Ex  moenibus  urbis.  Desumpsi  ex  sylloge  manu- 
scripta,  quae  a  Bosquetio  abbate  c.  a.  1776  confecta  in 
'bibliotheca  Narbonensi  adseruatur  et  insigni  eorum,  qui 
bibliothecae  praesunt,  comitate  mihi,  ut  excriberem,  per¬ 
missa  est.  Continet  hoc  manuscriptum  haud  exiguum 
numerum  earum  inscriptionum ,  quae  hodie  quoque  in 
moenibus  latent.  In  iis  titulis,  quos  ipse  conferre  potui, 
satis  diligentem  inueni  Bosquetium ,  quanquam  non 
omnia  se  uidisse ,  sed  ex  aliis  quibusdam  manuscriptis 
multa  excripsisse  dicit. 


lege: 

.  .  .  us.  P(ubli)  f(ilius)  Volt(inia) 
. . . ir  praetor 
Aquis]  Sextis  testam(ento) 
fier]i  iussit  sibi  et 
.  .  .  a] e  c(oniugi)  et  .  .  .  onicae 
sor(ori) 

u.  2.  IR,  si  uere  hoc  in  lapide  est,  cognomen  aliquod  in 
—  'ir’  desinens  uidetur  indicare,  cf.  e.  gr.  ' Sacrovh 


V  S  •  P  -  F  ■  V  O  L  T 
I  R  -  PRAETOR 
SEXT  -  IS  •  TESTAM 
I  -IVSSlT  -  SIBI  ET 
E  C  1PIILONCAENOR 


Aix  (Aquae  Sextiae). 

4.  Extat  Aquis  Sextiis  in  museo.  Pulchra  litterarum 
quadratarum  forma  aetatem  satis  antiquam  indicat. 

SEX  -  ACVTIVS  -  VOL 
AQVILA  •  PRAETOR 
acvto  patrI 

INGENVAE  MATRI 
SEVERAE  SORORI 
RVFO  FRATRI 

H  M  H  N  S 

Descripsi.  —  Grut.  344,  11.  Bouche,  Chorographie 
et  Hist.  de  Provence  p.  157.  Bullett.  d.  Inst.  Arch.  1860 

p.  220. 

Avignon  (Auenio  Cauarum). 

5.  Titulus  repertus  Auenione  anno  1844  in  summa 
rupe,  pone  ecclesiam  cathedralem,  quae  uocatur  Notre- 
Dame  des  Doms.  Extat  nunc  in  museo  Aueniensi. 

lege: 

T-  CARISIVS  T-F  T(itus)  Carisius’  T(iti)  f(ilius) 
PR-VOLCAR  DAT  pr(aetor)  Volc(ano)  ar(am)  dat 

Descripsi.  —  Revue  archeologique  1844.  478  sq. 
Cauedonius  in  Bull.  d.  Inst.  arch.  1860  p.  208,  qui  le¬ 
gendum  censet  pr(aetor)  Volc(ano),  litteras  autem  AR 
initium  nominis  alicuius  esse  interpretatur,  quod,  nobis 
incognitum,  Deo  Volcano  in  illa  regione  inditum  sit. 
Contra  P.  Garruccius  et  qui  primus  in  ephemeride  Gal¬ 
lica  titulum  edidit  pr(aetorem)  Volcar{um)  praeferunt ; 
atque  ego  quoque  de  Volcis  Arecomicis  Aueniensi  agro 
finitimis  cogitans ,  olim  his  adsentiebar.  Quam  supra 
dedi  lectionem ,  Mommsenii  est;  qui  litteris  mecum  com¬ 
municatis  monuit,  et  difficillimum  esse,  cogitare  de  prae- 

tore  Volcarum ,  i.  e.  gentis,  non  oppidi,  et  simplicius  rem 
explicari  conlata  hac  Gruteriana  (1014,  4)  reperta  Albae 
Ruffae  prope  Auenionem :  Q  •  teren  |  tivs  |  volkano  | 
ARAM  |  L  -  M  —  , 

Quibus  argumentis  cedens  non  Volcis,  sed  Auenioni 
oppido,  ubi  repertus  est,  hunc  titulum  tribuo. 

Vaison  (Vasio  Vocontiorum). 

6.  Millinii  aetate  extitit  in  aedibus  domini  de  St. 
Veran,  prope  oppidum  Nyons.  Unde,  qui  alii  ibidem 
congesti  erant  tituli,  nunc  in  museum  Aueniense  inlati 
sunt;  hunc  autem  non  inueni  neque  ubi  hodie  sit  com- 
peri. 

lege : 

T-  marciano  •  PR-  VAS  T(ito)  Marciano  pr(aetori) 

Vas  (ien  sium) 

Millin,  Voyage  dans  le  Midi  de  la  France  IV.  152. 
Ex  eo  E.  Breton  in  Memoires  de  la  societe  des  antiquai- 
res  de  France  t.  XVI  p.  137. 

Die  (Dea  Augusta  Vocontiorum). 

7.  Deae  „dans  une  petite  cour  de  la  maison  de  M. 
Armand,  Fancienne  prison“.  Long. 

uxORI  •  SANCTISSIMAE 
. . .  IVS  PRAETOR  -  FL  AMN 

Long,  in  Memoires  presentes  a  PAcad.  d.  Inscr.  t.  II 
s.  2.  p.  378. 

Ex  ea  quam  Longius  dat  tituli  huius  imagine  appa¬ 
ret,  duorum  tantum  uersuum  eum  fuisse  neque  quidquam 
in  fine  uersuum  deesse.  Praeterea  idem  Longius  dicit : 
„On  voit  ici,  a  la  premiere  ligne,  entre  deux  palmes, 
Fomega  usite  pour  les  sepultures  chretiennes.  Si  ce 
nJetait  la  beaute  des  characteres,  on  pourrait  penser  que 

1’epouse  du  flamine  etait  peut-etre  de  la  religion  nou- 
velle.  Ce  signe  est  grave  superficiellement“.  Ipse  lapi¬ 
dem  non  uidi;  quidquid  autem  id  est,  quod  hoc  modo  in 
lapide  sculptum  vidit  Longius,  caueamus  utique  ne  de 
christiana  ipsius  inscriptionis  origine  cogitemus ;  quod  le- 
uius  signum  illud  lapidi  insculptum  dicit,  postea  fortasse 
adiectum  est.  Ceterum  Longii  et  fidem  et  diligentiam 
aliis  exemplis  ipse  expertus  sum.  u.  2  flanen  fortasse  in 
lapide  est. 

Castellane,  dep.  des  Basses- Alpes  (Ciuitas  Salinensis). 

8.  „ Cippe,  qui  etait  autrefois  sous  le  bcnitier  de 
Feglise  de  St.  Victor  et  que  le  prieur  Laurensi,  auteur 
d’une  histoire  diffuse  de  Castellane  ,  fit  placer  dans  un 
des  angles  d’une  tribune,  qu’il  fit  batir.  Ce  cippe,  dont 
on  ne  peut  voir  que  deux  cotes,  presente  sur  fune  la 
figure  d'une  hache  et  sur  hautre  une  inscription  dont  on 
ne  peut  distinguer  qu?une  partie“.  Henry,  Recherches  sur 
la  geographie  ancienne  et  les  antiquites  du  depart.  des 
Basses-Alpes.  Deux.  edit.  Digne  1842  p.  87.  Sequitur 
primum  ea  huius  tituli  quam  ipse  Henry  imagine  expres¬ 
sit,  forma  (planche  I  fig.  8): 

Deinde  idem  Henry  p.  87  hoc 
Laurentii  illius  dat  apographum : 
M  SETOSIVS  ...... 

M  RVFINO  SETO  .  . 

CIVIT  SALINIENSIS 
PRAETORIMA  XI  .  .  . 

*  AMANTISSIMO . 

QVI  OBIIT  PRIONO  . 

NASMENSIS  V . 

TITO  VE  SPASIANO  IMPVIX 
DIEBVS  MENS  ...  II 
ANNO  ...  IN  HORTO 
SVORVM 


M  •  SETOSIVS 
MRVI///////SETO 
CIVIISAI  //I//SIS 

PR////IOR////MO 
////MAIN///M  ///// 
Q//////B////////NO 
NASM  /////////////// 
IITON////////////M 
DIEBVS///M///II 
AN/////////////RTO 

SVlffffift/l/iWH/ 

Denique  in  alio  etiam  de  urbe  Castellane  libello 
(Louiquy,  hist.  de  Castellane  Marseille  1826)  indicari 
invenio,  esse  'sous  le  benitier  de  Peglise  de  St.  Victor’ 
inscriptionem  quandam ;  ubi  legas :  Salinienses  Tiberino 
praetori  'avec  une  hache,  qui  annonce  le  grand  magistrat 
de  la  ville’.  —  Apparet,  adeo  corrosum  esse  lapidem, 
ut  difficillime  legatur  et  qui  ipsum  monumentum  non  ui- 
dit,  uix  conari  possit  omnes  illos  uersus  restituere.  Con¬ 
latis  autem  tribus  quae  dedimus  apographis  haec  fere  in 
primis  uersibus  fuisse  mihi  uidentur: 

M  SETOSIVS 
M-F-RVFINVS  QVAEST 
CIVIT  SALINENSIS 
PRAETOR . . 

atque  ne  inutilis  iaceat  illa  et  Henryi  et  Louiquyi  cha- 
che’,  fortasse  in  ultimo  uersu  dedicationis  sv[b  ascia] 
mentionem  factam  esse  accipias.  —  Eiusdem  tituli  par¬ 
tem  inuenias  Bull.  d.  Inst.  1860  p.  220. 

Ipsis  qua§  dedimus  inscriptionibus  pauca  habemus 
quae  de  lectione  uel  interpretatione  hoc  loco  adiciamus. 
In  titulis  primo,  tertio,  quarto,  sexto  agi  de  praetoribus, 
ipsa  titulorum  uerba  diserte  indicant,  et  municipalem  ho¬ 
rum  praetorum  honorem  esse,  non  Romanum,  nemo  erit  qui 
dubitet,  praesertim  cum  ea,  quam  primo  loco  dedimus,  in¬ 
scriptio  nominet  coloniam,  cui  praefuit  C.  Cominius.  Si 
quis  autem  haesitaverit  num  in  Deensi  titulo  n.  7 ' praetor ’ 
uocabulum  pro  cognomine  potius  accipiendum  sit  quam 
pro  honore,  ut  minus  id  probem  hac  ratione  induco?,  quod 
cognomen  illud  equidem  alibi  nusquam  inueni.  Contra  in 
reliquis  titulis  PR  sigla  cum  de  praefectis  quoque  pos¬ 
sint  intellegi,  recte  nos  de  praetoribus  interpretatos  esse, 
antequam  hos  quoque  inter  quaestionis  nostrae  docu¬ 
menta  admittamus,  breuiter  hoc  loco  defendendum  est. 

Praefectorum ,  quales  soli  in  Narbonensis  prouin- 
ciae  municipiis  inueniri  possunt ,  ut  mittamus  Nemau- 
senses  praefectos  uigilum  et  armorum  ,  quattuor  sunt 
genera:  quorum  primum  inuenias,  si  in  quo  municipio 
imperator  siue  qui  princeps  ex  domo  imperatoria  duum- 
uiratu  sibi  delato  suo  loco  praefectum  aliquem  esse  iu- 
bet  (cf.  Aes.  Salpens.  1.  20 — 25),  alterum,  si  quem  du- 
umuir,  quando  ipse  plus  unum  diem  ex  municipio  abest, 
suo  loco  praefectum  relinquit  (Aes.  Salp.  26  sqq.),  ter¬ 
tium,  ubi,  si  in  quo  municipio  propter  contentiones 
candidatorum  magistratus  ordinarii  non  sunt  ( Orelli 
643),  decurionum  decreto  praefectus  aliquis  nominatur, 
ut  interea  summi  magistratus  munus  gerat;  quartum 
denique  si  quem  municipii  summus  magistratus  in  mi¬ 
nora  oppida,  quae  eiusdem  muncipii  territorio  continen¬ 
tur,  ut  suo  loco  iuridicundo  ibi  praesit  mittit,  de  quo 
genere  conferas  Zumpt.  comment.  epigr.  I.  54  sq.  Hen- 
zen  Ann.  d.  Inst.  1859  p.  212.  1860  p.  86  sq.  Quibus 
quattuor  generibus  hoc  uides  commune  esse,  ut  qui 
praefectus  est  ordinarii  magistratus  uice  ad  tempus  fun¬ 
gatur1 * *.  Iam  uideamus,  num  quem  ex  his  praefectis  in 
titulis  nostris  possimus  deprehendere.  Et  duo  quidem 
ex  illis  generibus,  primum  dico  et  tertium,  nisi  adposita 
praefecturae  caussa  ac  ratione  nusquam  accipienda  esse 
facile  intellexeris;  de  secundo  autem  genere  quominus 
cum  Zumptio  (Comm.  epigr.  I.  315)  in  Q.  Vibii  M.  Varii 
titulo  cogites,  Cominii  obstat  inscriptio,  ubi  liaud  dubie 
Narbonensem  habes  praetorem  aetate  non  multum  remota 

1.  De  uai'iis  praefectorum  generibus  cfr.  Mommsen.  Inscr. 

Neap.  p.  480.  Id.  'Stadtrechte  v.  Salp.  u.  Malaca4  in  rAbhandl.  d. 

sachs.  Gesellsch.  d.  Wissensch. ’  Leipzig  1857.  p.  447  sq.  Henzen. 

in  fAnnal.  d.  Inst.  arch.1  1859.  p.  212  sqq.  Zumpt.  Comm.  epigr.  I. 
p.  54  sqq. 

ab  eo  tempore,  cui  alterum  illum  tribuimus;  nam  uter¬ 
que  titulus  formis  aeque  antiquis  insignis  est,  ut  perspi¬ 
cuum  sit,  eosdem  praetores  duumuiros  hic  inueniii  atque 
eos,  quos  Henzenius  et  in  indice  suo  Orelliano  p.  157  et  in 
Ann.  Inst.  arch.  1859  p.  200  enumerat.  Praeterea  quoscun¬ 
que  eius  generis  praefectos,  qui  certo  in  hac  quoque  pro- 
uincia  fuerunt,  inueni,  ii  omnes  appellantur  praefecti 
pro  duumuiro1.  Deinde  T.  Carisium  Auenione  non  prae¬ 
fectum  fuisse,  sed  praetorem  propterea  censeo,  quod  prae¬ 
torem  uel  omissa  oppidi  appellatione  optime  nominari 
posse  credo,  praefectum  non  credo.  Ex  quarto  contra 
praefectorum  genere  eum  esse,  qui  PR-VAS’  uocatur,  si 
quis  cogitauerit,  is  quidem  Longium  testem  possit  appel¬ 
lare,  qui  ex  Luco  Augusti,  alio  Vocontiorum  oppido,  hanc 
adfert  inscriptionem: 

. . .  FELIXPRAEF  •  VOCO  [nitorum] 

Verum  quae  singularis  fuerit  oppidorum  apud  Vocontios 
condicio,  de  eo  infra  erit,  quod  dicamus;  hoc  loco  mo¬ 
nuisse  satis  erit,  litteris  singularibus  PR  ubi  in  munici¬ 
palibus  inueniuntur  titulis,  quanquam  interdum,  ubi  er¬ 
rari  non  potest,  praefectus  indicatur,  ut  in  Henzeniana 
n.  7163,  solere  tamen  indicari  praetores,  praefectos  au¬ 
tem,  id  quod  et  illa  Luci  Augusti  inscriptione  confirma¬ 
tur  et  Henzenius  ad  Orellianam  n.  3868  docuit,  suam 
PRAEF  notam  habere.  Itaque  sicut,  qui  primi  inscri¬ 
ptiones  nostras  PR  sigla  habentes  ediderunt,  praetores 
in  iis  inuenire  non  dubitarunt,  ita  nos  quoque  praetorem 
Vasiensibus,  praetorem  Auenioni  damus  et  sola  epigra- 
phica,  ut  ita  dicam,  analogia  nitentes  praetores  munici¬ 
pales  quodam  tempore  in  his  utique  quinque  Galliae 


1.  Cfr.  de  Narbone  Or.  4023.  de  Aquis  Sextiis  Millin.  Voy  II. 
p.  204  de  Massilia  Or.  4024. 

Narbonensis  oppidis  fuisse  statuimus:  Narbone,  Aquis 
Sextiis,  Vasione,  Deae  Augustae,  Auenione,  sextam  adi- 
cere  ciuitatem  Salinensem  lectione  adeo  incerta  dubitan¬ 
tes.  Attamen  recte  de  harum  inscriptionum  lectione 
nos  iudicasse  tum  demum  uiris  doctis  uere  probatum  iri 
uolumus,  cum  adlatis  historicis  argumentis  quid  omnino 
sibi  uelint  municipales  in  Gallia  Narbonensi  praetores 
ostenderimus. 

ii. 

Praetorum  municipalium  institutum  quid  trans  Alpes 
significet  si  quaerimus,  cum  et  prius  in  Italia  fuerit  hoc 
magistratuum  nomen  et  extra  Italiam  Galliamque  Nar¬ 
bonensem  alibi  nusquam  hucusque  repertum  sit,  quae  in 
Italia  sit  eorum  ratio,  quae  origo,  ante  omnia  est  uiden- 
dum.  Cum  uero  Italicorum  praetorum  monumenta  uiri 
docti  iam  examinauerint  et  quid  de  ipsis  praetoribus  inde 
eruendum  sit,  optime  statuerint,  ne  acta  ab  aliis  denuo 
agamus,  illi  quae  in  lucem  protulerunt  breuiter  complecti 
hoc  loco  satis  habemus.  Commemorantur  autem  praeto¬ 
res  municipiorum  et  apud  auctores  et  in  inscriptionibus  h 
At  cum  Praenestini  illi  apud  Liuium  praetores  (IX.  16. 
XXIII.  19)  non  nisi  ex  una  urbe  satis  remotae  aetatis 
exempla  sint,  Cicero  autem  et  Horatius  de  praetoribus 
Capuanis  et  Fundano  ita  tantum  dicant  (Cic.  de  lege  agr. 
2,  34.  Horat.  Sat.  I.  5,  34),  ut  municipalium  hominum 
rideant  uanitatem,  qui  splendidum  praetoris  nomen  sibi 

1.  Missos  facio  nummos;  quanquam  enim  qui  in  assibus  illis 
Lucerinis  nominantur  magistratus,  recte  ab  Henzenio  (Ann.  d.  Inst. 
1859.  p.  197)  praetores  appellari  persuasum  habeo,  tamen  huc  non 
pertinent,  quod  ipsum  honoris  nomen  ibi  non  indicatur.  Ceterum 
egerunt  de  praetoribus  Italiae  municipalibus  Henzenius  1.  s'upra 
(p.  1.)  cit.  Mommsen.  Roem.  Gesch.  1,  315  f.  (2.  Aufl.) 

adrogauerint,  si  recte  de  huius  in  municipiis  Italicis  ho¬ 
noris  indole  iudicare  uis,  ad  inscriptiones  ante  omnia  de¬ 
bes  recurrere.  Et  primo  quidem  loco  statuendum  est, 
praetores ,  ubicunque  inueniuntur,  ea  ratione  esse  institu¬ 
tos  ,  ut  et  summi  sint  magistratus  et  semper  sint  duo  et 
eligantur  annui.  Duos  autem  praetores  sicut,  antequam 
consules  Romae  fuerunt ,  apud  Romanos  summae  rerum 
praefuisse  constat,  ita  idem  nomen  in  municipiis  antiqui¬ 
tus  latinis  ita  inuenimus,  ut  quaecunque  eorum  non  di¬ 
ctatores  habuerunt,  a  praetoribus  recta  fuerint  5  unde  con¬ 
clusit  Mommsenius  (Roem.  Gesch.  I.  315  sq.),  Romanos, 
quo  tempore  regibus  exactis  praetores  apud  se  instituis¬ 
sent,  eodem ,  cum  superior  tum  in  foedere  latino  romana 
res  esset,  ad  suae  reipublicae  formam  reliqua  latini  no¬ 
minis  municipia  transformasse.  Deinde  quia  praetorum 
titulos  tam  ex  antiquissimis  latini  nominis  coloniis  habe¬ 
mus,  ut  Signia  et  Setia,  quam  ex  Anagnia,  Capitulo  Her¬ 
nicorum,  Ferentino  siue  ex  oppidis  Hernicorum,  quos, 
quanquam  non  proprie  in  foederis  Latini  societatem  re¬ 
cepti  sunt,  arctissime  tamen  huic  foederi  coniunctos  esse 
constat,  quia  denique  praetores  inuenimus  et  in  quibus¬ 
dam  coloniis  ciuium  romanorum,  ut  in  Picenati  colonia 
Castro  Nouo,  et  Cumis,  quod  etiam  ante  bellum  Marsicum 
plena  ciuitate  romana  donatum  est  municipium,  recte 
suspiceris,  Romanos  ante  bellum  Marsicum,  quotiescun- 
que  ciuitatem  aliquam  siue  colonia  erat  siue  oppidum 
antiquitus  conditum  ita  in  imperii  sui  societatem  recipie¬ 
bant,  ut  proprios  ei  concederent  magistratus,  talem  ci¬ 
uitatem  ad  antiquam  illam  formam  constituisse,  quam  olim 
post  exactos  reges  foederis  latini  municipiis  communem 
dederant,  cuius  formae  una  pars  in  eo  erat,  ut  praeto¬ 
res  appellarentur  summi  magistratus.  Atque  cum  pridem 
Romani  consules  habere  et  in  tam  multis  aliis  rebus  per 

patriciorum  plebeiorumque  contentiones  peculiarem  suam 
reipublicae  constituendae  formam  sequi  coepissent,  et  sim¬ 
pliciora  illa  antiqua  instituta  et  praetorum  nomen  con¬ 
servata  semper  sunt  in  antiquis  latini  foederis  municipiis. 
Deinde  postquam  Romanorum  imperium  paullatim  per 
omnes  Italiae  regiones  propagatum  est  et  cum  imperio 
eadem  semper  respublicas  constituendi  forma,  hanc  ipsam 
ueterem  latinorum  municipiorum  formam  recte  archety¬ 
pum  quoddam  et  normam  dicas  reipublicae  Italico  more 
constitutae.  Insigni  autem  prae  ceteris  exemplo,  qua  ra¬ 
tione  peregrina  urbs  paullatim  ad  hanc  Italicam  normam 
conformata  sit,  ex  Cumanorum  uides  historia,  quippe 
quibus,  Graecae  originis  colonis,  cum  deperdita  libertate 
anno  U.  C.  416  primum  ciuitas  sine  suffragio  data  esset 
(Liu.  VIII.  14),  aliquanto  post,  anno  574,  petentibus  per¬ 
mitteretur,  ut  publice  latine  loquerentur  (Liu.  XL.  42), 
postremo  autem,  idque  ante  bellum  Marsicum,  et  plena 
ciuitas  concederetur  et  cum  ea  haud  dubie  praetorum 
illud  nomen,  quod  in  titulo  Cumano  apud  Orellium  n.  2263 
uel  anno  p.  Ch.  n.  289  inuenitur1.  Post  Marsicum  au¬ 
tem  bellum  siue  inde  ab  aetate  Sullana  Romhnos  in  con¬ 
stituendis  Italiae  municipiis  hac  ratione  constat  usos  esse, 
ut  dissoluto,  quidquid  ueterum  inter  urbes  Italicas  foe¬ 
derum  supererat,  in  uniuersa  quae  tum  erat  Italia  mu¬ 
nicipia  ciuium  romanorum  ad  illam  ipsam  constitue¬ 
rent  formam  antiquam ,  suos  cuique  proprios  magi¬ 
stratus  concedentes,  id  autem  commutantes,  ut  pro  in¬ 
signiore  praetorum  honore  modestius  duumuirorum  uel 
quattuoruirorum  nomen  praescriberent.  Xihilo  uero  mi¬ 
nus  pauca  quaedam  muncipia  uetus  praetorum  nomen 


1.  Cfr.  quae  de  Cumis  adfert  Mommsen.  Gesch.  des  Roem. 
Munzwesens.  Berlin  1860.  p.  336. 

etiam  tum  siue  per  breue  solum  tempus  siue  per  imperato¬ 
rum  quoque  aetatem  conservasse  hae  ipsae,  quibus  in  hac 
quaestione  nitimur,  docent  inscriptiones.  Denique  si  quo 
in  municipio,  ut  Abellini,  Grumenti,  Telesiae  comme¬ 
morantur  praetores  duouiri  siue  Hispelli  praetores  quat- 
tuoruiri,  nomina  ibi  magistratuum  uetus  nouumque  con- 
iuncta  esse  facile  intellexeris  et  in  his  quoque  muni¬ 
cipiis  praetorum  nomen  antiqui  temporis  reliquias  quas¬ 
dam  esse  recte  concludas. 

Si  quis  vero  ab  bac  posteriore  aetate  proficiscens 
cum  de  nominis  tantum  discrimine  hic  agatur,  minimi 
momenti  omnem  hanc  quaestionem  esse  iudicauerit,  ui- 
detur  obliuisci,  pauca  haec  praetorum  municipalium  mo¬ 
numenta  inter  tot  duumuirorum  uel  quattuoruirorum  ti¬ 
tulos  insignes  remotioris  antiquitatis  romanae  reliquias 
nobis  esse  et  Italiae  historiam  singulari  modo  inlustrare. 
De  nominis  quidem  discrimine  agitur,  at  in  nomine  ipsam 
habes  historiam. 


in. 

De  Italicis  praetoribus  qui  egerunt,  eos  ita  quaestio¬ 
nem  instituisse  uidimus,  ut  primum  quae  cuiusque  urbis 
origo  esset  quod  ius  quaererent,  deinde  quid  commune 
esset  omnibus  eruerent,  postremo  quid  de  ipso  praetorum 
nomine  inde  euinceretur  statuerent.  Nos  igitur,  cum  ean¬ 
dem  quaestionem  de  Italia  in  Galliam  transferamus,  ean¬ 
dem  oportebit  uiam  sequamur  ac  rationem  ideoque  omnium 
primum  oppida  illa  de  quibus  agimus,  perlustrantes  ad 
id  animum  aduertamus,  cum  quo  quodque  tempore  con¬ 
ditum,  quo  iure  constitutum  sit,  tum  quae  omnibus  illis 
oppidis,  quae  praetores  habuisse  statuimus,  communia 

fuerint  et  inter  se  et  cum  reliquis  eiusdem  prouinciae  ci- 
uitatibus. 

Primum  autem  locum  inter  omnes  eas  urbes  et  ori¬ 
gine  et  iure  obtinet  Narbo  Martius.  Scimus  ex  Velleio 
(I.  15)  conditum  eum  esse  M.  Porcio  Catone  Q.  Marcio 
Rege  coss.  siue  a.  U.  C.  636,  paucis  post  constitutam  pro- 
uinciam  annis 1 * * * .  Quo  autem  iure  fuerit,  dubium  non  po¬ 
test  esse,  si  Ciceronem  audimus  dicentem  (pro  Font.  I. 
3):  'est  in  eadem  prouincia  Narbo  Martius,  colonia  no¬ 
strorum  cimum5;  atque  quod  idem  Cicero  (Brut.  43,  160. 
pro  Cluent.  51,  140)  L.  Crassum  adolescentem  ita  dedu¬ 
cendae  huius  coloniae  auctorem  fuisse  refert,  ut  caussae 
popularis  aliquid  adtingere  uellet  et  quantum  posset  de 
auctoritate  senatus  detraheret,  in  eo  tum  Romae  partium 
studia  et  contentiones  stetisse  demonstrauit  Mommsenius 
(Roem.  Gesch.  2,  163),  ut  populares  quidem  coloniis  in  no- 
uam  illam  prouinciam  deducendis  et  plebem  urbanam  iuuare 

1.  Vulgarem  hic  sequor  opinionem,  qua  anno  circiter  634  pro¬ 
uinciam  trans  Alpes  constitutam  esse  accipiunt  (Marquardt,  Handb. 
d.  roem.  Altert.  III.  1.  233.  Mommsen.  Roem.  Gesch.  2.  162  sq.). 
Contra  nuperrime  Zumptius  (Stud.  Rom.  p.  25)  statuit,  Transalpi¬ 
nam  Galliam  anno  100  a.  Ch.  n.  a  C.  Mario  in  prouinciae  roma- 
nae  formam  esse  redactam ;  quod  uerum  esse  mihi  quidem  neque 
ille  persuasit  iis  quae  de  Transalpinae  Galliae  ante  Marium  hi¬ 
storia  et  de  C.  Marii  honorum  cursu  adfert,  neque  omnino  probabile 
uidetur,  eo  segnitiae  processisse  senatus  uel  qualis  tum  erat  ad- 
ministrationem ,  ut  per  uiginti  fere  annos  et  coloniam  Narbonem 

et  iter  ex  Italia  in  jHispaniam  eo  destitueret  auxilio,  quod  in  pro¬ 
uinciae  forma  positum  erat.  * —  Neque  magis  intellego,  cur  idem 
Zumptius  (Comm.  epigr.  I.  313.  n.  2)  Narbonem  a  Q.  Marcio 

consule  cognomen  habere  contendat  ideoque  c Marcium’  coloniae 

cognomen  scribendum  censeat ,  quanquam  ne  una  quidem  in¬ 
scriptio  extat,  ubi  fNarbo  Marcius ’  legatur,  complures  autem  ipse 
Zumptius  1.  1.  p.  314  adfert,  quae  'Martium'  cognomen  indi¬ 

cant. 

et  quasi  propriam  sibi  prouinciam  parare  studerent,  con¬ 
tra,  qui  a  senatus  siue  optimatium  partibus  starent,  hanc 
deductionem  quoquo  modo  possent  tenderent  impedire. 
Apparet  autem,  qui  gratum  aliquid  plebi  urbanae  facere 
uellet,  hunc  nullo  modo  id  ei  offerre  potuisse,  ut  qui  ciues 
romani  essent,  deteriore  iam  iure  latini  agros  acciperent 
in  prouincia  Transalpina  nondum  prorsus  pacata  5  unde 
necessario  concludas,  fieri  non  posse,  quin  pro  ciuium 
romanorum  colonia  Narbonem  habeamus  (cf.  Maduig. 
opusc.  acad.  p.  290).  Iam  uero  cum  non  prorsus  nouam 
urbem  ad  Atacis  ripam  aedificarent  Romani,  immo  netus  ibi 
Gallorum  oppidum  fuisse  constet,  quaerit  Zumptius  (Comm. 
epigr.  I.  314),  quaenam  Gallorum  indigenarum  deducta 
colonia  fuerit  condicio ;  atque  quod  in  celeberrima  arae 
Augusti  inscriptione  (Or.  2489)  coloni  et  incolae  discer¬ 
nuntur,  colonorum  et  indigenarum  hoc  discrimen  esse  in¬ 
terpretans  illos  ciuium  romanorum  hos  latinorum  iure 
fuisse  statuit.  At  usitatissimo  hoc  colonorum  uel  muni- 
cipum  et  incolarum  discrimine  non  distingui  colonos  re¬ 
cens  deductos  a  ueteribus  incolis  siue  indigenis  non  est 
quod  longius  exponamus  et  satis  erit  hoc  loco  in  memo¬ 
riam  reuocasse  quae  de  incolis  exposuit  Mommsenius. 
(Stadtrechte  v.  Salp.  u.  Mal.  p.  407).  Aliud  autem  te¬ 
stimonium,  unde  de  ueterum  Narbonensium  condicione 
aliquid  statui  possit,  ne  unum  quidem  inuenio ;  cum  uero 
aliam  in  aliis  coloniis  ueterum  incolarum  condicionem 
fuisse  ipse  Zumptius  doceat  (1.  1.  464  sqq.),  quid  certi  in 
una  aliqua  colonia  hac'  de  re  possumus  statuere,  si  nul¬ 
lum  est  -testimonium,  quo  nitamur?  —  At  ipsam  postea 
coloniam  constat  nouis  colonis  auctam  esse  a  Iulio  Cae¬ 
sare,  qui  confecto  bello  ciuili  anno  708  per  Tiberium, 
imperatoris  Tiberii  patrem,  complures  in  Galliam  Nar¬ 
bonensem  deduxit  colonias  (Suet.  Tib.  4.  Zumpt.  1.  1.). 

Atque  iterum  Zumptius  p.  469  eiusmodi  discrimen  sta¬ 
tuit  aliquod;  quo  respublica  quodammodo  fuerit  diuisa, 
iam  uero  non  inter  indigenas  et  colonos,  sed  inter  ipsos 
colonos  ,  ueteres  et  nouos;  teste  autem  utitur  Pomponio 
Mela,  qui  II.  5  Narbonem  dicit  Atacinorum  Decumano- 
rumque  coloniam.  Atque  fieri  potuisse,  ut  initio  auctae 
a  Caesare  coloniae  eiusmodi  in  republica  Narbonensi  es¬ 
set  discrimen,  probant  exempla  a  Zumptio  1.  1.  adlata, 
neque  minus  concedo,  posse  ilium  Pomponii  locum  ita 
intellegi,  ut  ueteres  a  nouis  colonis  discerni  credas,  ue- 
rum  quidquid  id  est,  in  inscriptione  arae  Narbonensis, 
quod  monumentum  quinquaginta  sex  post  auctam  a  Iulio 
Caesare  coloniam  annis  imperatori  Augusto  positum  est, 
nullum  eiusmodi  discrimen  inuenimus.  Commemoratur  in 
illa  inscriptione  plebs  Narbonensis,  discernuntur  coloni 
et  incolae,  apparent  caeremoniis  tres  equites  Romani  et 
tres  libertini,  at  nihil  in  his  inucnias,  quod  rempublicam 
in  duas  partes  diuisam  indicet;  agitur  ibidem  de  conten¬ 
tionibus  quibusdam,  at  fuisse  uidentur  eae  contentiones 
inter  plebem  et  decuriones,  non  inter  colonos  ueteres  et 
nouos  vel  colonos  et  indigenas.  Quaecunque  igitur  inter 
diuersas  populi  Narbonensis  partes  intercessit  ratio’  caue 
utique  ita  diuisam  ciuitatem  cogites,  ut  eosdem  summos 
magistratus  universae  reipublicae  praefuisse  neges,  ma¬ 
gistratus  scilicet  coloniae  ciuium  romanorum  ibi  consti¬ 
tutae. 

Aquas  deinde  Sextias  coloniam  fuisse  a  C.  Sextio 
proconsule  deuicta  Salluuiorum  gente  conditam,  auctor 
est  Liuius  (epit.  61).  Verum  et  Maduigius  olim  (opusc. 
acad.  p.  290)  dubitare  se  de  coloniae  iure  et  nomine 
professus  est,  et  Mommsenius  (Roem.  Gesch.  2,  163) 
Strabonis  potius  uerbis  insistendum  censet,  qui  haec  di¬ 
cit  (IV.  180.  Cas.)  :  2Je%nog  yovv  —  ov  tcoIv  ccjio&sv 

'Pg)[icclg3V)  ut  uideas  praesidium  apud  Strabonem  siue  ca¬ 
stellum  fuisse  Aquas  Sextias ,  non  coloniam.  Atque  ut 
Strabonis  potius  quam  Liuii  testimonio  utar  minus  me 
mouent,  quae  Maduigius  adfert  dicens,  si  coloniae  ius 
illo  tempore  habuissent  Aquae  Sextiae,  necessario  futurum 
fuisse,  ut  lege  Julia  ciuitatem  acciperent,  quam  eas  non 
accepisse  ex  Plinio  perspici,  qui  inter  latina  oppida  Aquas 
Sextias  recenseat:  mouet  potius  Ciceronis  pro  Fonteio 
oratio,  in  qua  ubi  enumerat  (I.  3),  quidquid  ciuium  ro- 
manorum ,  quidquid  ciuitatum  foederatarum ,  quidquid 
omnino  amicorum  populi  Romani  in  prouincia  tum  fue¬ 
rit,  nominat  Narbonem  Martium,  negotiatores  romanos, 
Massiliam,  non  nominat  Aquas  Sextias ;  quod  facile  com¬ 
prehendas,  si  castellum  tum  eo  loco  erat,  si  colonia,  uix 
comprehendas.  Accedit  quod  Velleius  (I.  15),  quo  loco 
inter  ipsam  coloniarum  deductarum  enumerationem  de 
Sextio  Calvino  loquitar,  de  colonia  eo  deducta  nihil  di¬ 
cit.  Ob  ea  igitur ,  quae  modo  adtulimus ,  non  modo  a 
Sextio  coloniam  constitutam  esse  negamus,  sed  Fontei 
quoque  aetate  nihil  aliud  quam  castellum  ibi  fuisse  sta¬ 
tuimus.  Constat  autem  castella  ut  ad  rem  militarem  ita 
non  minus  ad  municipalem  pertinere,  reipublicae  tamen 
iure  carere 1 ,  cuius  generis  exemplum  habes  castellanos 
Langenses  Viturios  Genuatium  reipublicae  adscriptos. 
Or.  3121-  Neque  vero  minus  constat,  apud  Plinium  la- 
tinum  oppidum  esse  Aquas  Sextias,  ideoque  ius  reipubli¬ 
cae  habere.  Scimus  autem  ex  ipso  Plinio,  in  describen¬ 
dis  imperii  Romani  partibus  Augusti  Agrippaeque  tabu- 


1.  Cfr.  Becker  —  Marquardt,  Handb.  d.  roem.  Alterth.  III.  1. 
p.  51 — 54.  Walter,  Gesc.h.  d.  roem.  Reclits  §.  264.  (3.  Aufl.) 

las  eum  secutum  esse  et  in  eo  ipso  libro  (III  5),  quo  de 
Gallia  Narbonensi  agit,  Agrippam  auctorem  laudat;  unde 
id  utique  obtinemus,  iam  Augusti  aetate  habuisse  Aquas 
Sextias  latinitatem,  ideoque  datam  iis  hanc  esse  eo  tem¬ 
pore,  quod  interest  inter  M.  Fonteium  prouinciae  recto¬ 
rem  et  conscriptas  Agrippae  imperii  Romani  tabulas.  Ve¬ 
rum  inter  auctores  ueteres,  ubi  de  Galliae  prouinciae  rebus, 
quae  per  hoc  tempus  gestae  sunt,  agunt,  altum  de  Aquis 
Sextiis  est  silentium.  Attamen  ubi  tacent  auctores,  in¬ 
scriptionum  intercedit  auctoritas  atque  duplex  earum  de 
hac  re  est  testimonium:  primum  enim  inuenimus  ' colo¬ 
niam  Juliam  Aquas’  Grut.  469,  1.  3.  ' Aquas  Juli  as’  Grut. 
415,  2;  deinde  in  pulcherrimo  titulo  Ernaginensi  (Bouche 
I.  p.  132.  Prosper  Merimee,  Notes  d'  un  voyage  p.  313) 
c  coloniam  Juliam  Augustam  Aquas  Sextias  ’,  ut  appareat, 
tam  a  Julio  Caesare  quam  ab  Augusto  Aquenses  colo¬ 
niae  suae  nomen  traxisse.  Quanquam  enim  simplex  Ju¬ 
liae  coloniae  appellatio  ad  Caesarem  Octavianum  quoque 
ante  adsumptum  Augusti  nomen  potest  referri,  tamen, 
si  duo  illa  coloniae  nomina  inueniuntur,  unum  ad  Julium 
Caesarem,  ad  imperatorem  Augustum  alterum  pertinere 
ideoque  utrumque  de  colonia  bene  meruisse  recte  con¬ 
cludas.  Cum  uero  supra  statuerimus  ante  Fonteium 
rectorem  prouinciae  Aquas  Sextias  reipublicae  ius  non 
habuisse ,  iam  uero  statuamus ,  habuisse  Julio  Caesare 
dictatore ,  quaeritur  utrum  primus  Julius  Caesar  colo¬ 
niam  constituerit,  an  uel  ante  eum  Latii  ius  in  hanc  re¬ 
gionem  peruenerit.  Verum  quae  per  hoc  paucorum  an¬ 
norum  (680 — 696)  interuallum  in  hac  ipsa  regione  bella 
gesta  sunt  a  C.  Calpurnio  Pisone  (a.  U.  C.  688-  Cic.  ad 
Att.  I.  13,  2.  pro  Flacco  39,  98),  C.  Pomptino  a.  U.  C. 
691  (Dio  37,  50.  Liu.  epit.  103.  Mommsen  Roem.  Gesch. 
3,  210),  minime  pacatam  tum  hanc  prouinciae  partem 

ostendunt*,  praesidiorum  autem  loco  oppida  latina  consti¬ 
tuta  esse  ante  pacatam  prouinciam  mihi  quidem  non  ui- 
detur  probabile.  Persuasum  igitur  habemus ,  conditam 
esse  Aquis  Sextiis  coloniam  a  Julio  Caesare,  auctam  com¬ 
modis  ab  imperatore  Augusto.  Quod  autem  coloniae- no¬ 
men  habent  Aquae  Sextiae,  id  caue  interpreteris  de  de¬ 
ducta  antiquo  more  colonia  latina.  Immo  hoc  fere  modo 
reipublicae  ius  illud  oppidum  credo  obtinuisse:  per  id 
temporis  spatium,  quo  praesidii  loco  fuerunt  Aquae  Sex¬ 
tiae,  et  negotiatores  commercia  ibi  facientes  et  indigenae 
iam  antea  ibi  degentes  ita  circa  castellum  uidentur  con¬ 
sedisse,  ut  'in  municipii  modum’  urbs  quaedam  aedifica¬ 
retur1,  ideoque  recte  Strabo  et  cpQovQav  dicit  Aquas  et 
noliv  (IV.  180  Cas.);  huic  igitur  oppido  Caesar  latinae 
coloniae  et  ius  dedit  et  nomen  eadem  fictione ,  qua 
Transpadanis  olim  latinitatem  dederat  Cn.  Pompeius 
Strabo  (cos.  665,  cfr.  Momnjsen  Roem.  Gesch.  2 ,  238). 
Eodem  modo  Nemausus,  quo  nunquam  coloni  deducti 
sunt,  tamen  hoc  nomine  appellatur  tam  in  nummis2) 
quam  in  inscriptionibus,  neque  aliter  intellegas,  quod  in 
titulis  latinorum  quae  Plinius  nominat  oppidorum  coloniae 
appellatio  deprehenditur. 

Aquarum  Sextiarum  mentionem  sequitur  apud  Pli¬ 
nium  oppida  latina  recensentem  Auenio  Canarum,  ut 
appareat,  Augusti  aetate  Latii  ius  Auenionem  habuisse; 
eandem  uero  urbem  cum  Stephanus  Byzantinus  (s.  h.  u.) 
Ttohv  MaOOalCag^  Massiliensium  oppidum  appellet,  quae¬ 
ritur  quo  modo  auctores  hi  inter  se  possint  conuenire. 
Nimirum  ita,  ut  quo  tempore  Massiliensium  esse  desiit 
Auenio,  oppidum  latinum  factum  esse  censeas.  In  de- 

1.  Cfr.Tac.Hist.  167  et  quae  iclem  de  Castris  Veteribus  dicit  IV.  22. 

2.  De  la  Saussaye,  Numismatique  de  la  Gaule  Narbonnaise 
p.  154  sqq.  n.  5. 

finienda  autem  aetate,  qua  intercesserit  haec  commuta¬ 
tio,  quanquam  neque  auctores  neque  quas  equidem  cog¬ 
nosco  inscriptiones  nos  iuuant,  satis  certa  tamen  habe¬ 
mus  argumenta.  Constat  enim  Massiliam,  postquam  us¬ 
que  ad  annum  U.  C.  705  continuo  in  populi  Romani 
amicitia  fuit  et  plus  semel  agro  a  Romanis  aucta  est 
(Caes.  B.  C.  I.  35),  cum  Pompei  partes  contra  Caesarem 
secuta  esset,  illo  anno  a  Caesare  captam  esse  et  maxima 
territorii  parte  mulctatam  (Caes.  B.  C.  II.  22.  Dio  41, 
25),  neque  dubium  est,  quin  ab  illo  ipso  tempore  ab.  ea- 
demque  caussa  repetenda  sit  Nemausi  coloniae  origo  (cfr. 
Mommsen  Roem.  Gesch.  3,  533.  n.  2).  At  quo  tempore 
Nemausensis  ager  Massiliensibus  ademptus  est,  eodem 
pro  certo  habeo  ademptam  esse  Auenionem;  cum  enim 
neque  ante  Caesarem  Massiliensibus  quidquam  adimere¬ 
tur,  neque  sub  Augusto  esset,  quod  denuo  inminueren- 
tur,  Caesar  tantum  restat  qui  ademerit  capta  Massilia. 
Neque  solum  Auenionem,  sed  eodem  modo  Antipolim, 
quod,  cum  idem  antea  Massiliensium  fuisset,  latinum  op¬ 
pidum  Plinius  dicit,  ius  reipublicae  siue  latinitatem  tum 
accepisse  persuasum  habeo;  atque  quod  Caesar  (B.  C.  I. 
35)  agros  et  Volcarum  Arecomicorum  et  Heluiorum  pu¬ 
blice  a  Pompeio  Massiliensibus  concessos  dicit,  idem  au¬ 
tem  Caesar,  ut  Nemausum  conderet  coloniam,  rursus  Vol¬ 
carum  agrum  Massiliae  ademit,  num  credibile  est,  Hei- 
uios  qui  remotiores  a  Massilia  in  finibus  prouinciae  erant, 
in  Massiliensium  dicione  esse  relictos?  Immo  cum  apud 
Plinium  Alba  quoque  Heluiorum  inter  latina  sit  oppida, 
hanc  quoque  a  Caesare  latino  iure  constitutam  et  Hel¬ 
uiorum  etiam  agrum  Italico  more  descriptum  esse  censeo. 

Restat  ut  de  V asionis  et  Deae  Augustae  iure 
quid  statuendum  sit  exponamus.  Est  utraque  urbs  in 
finibus  Vocontiorum ,  qui  inter  Drac  quod  hodie  est, 

Isaram,  Druentiam  flumina  sedes  suas  habebant.  Dicit 
autem  Plinius  (III  5)  de  Vocontiis  haec:  Vocontiorum  ci- 
uitatis  foederatae  capita  duo ,  Vasio  et  Lucus  Augusti;  op¬ 
pida  uero  ignobilia  XIX  sicut  XXIV  Nemausenibus  adtri- 
buta.  Inter  ignobilia  igitur  XIX  oppida  Deam  Augustam 
relegat  uetus  auctor,  contra  Vasionem  et  ille  caput  Vo¬ 
contiorum  dicit  et  Pomponius  Mela  (II.  5)  inter  opulen¬ 
tissima  Galliae  Narbonensis  oppida  computat  et  Ptole¬ 
maeus  (II.  9)  denique  solam  inter  Vocontios  nominat. 
Foederatam  autem  si  Plinius  nominat  Vocontiorum  ciui- 
tatem,  de  interno  ut  ita  dicam  ciuitatis  eorum  iure  siue 
quam  inter  se  reipublicae  administrandae  formam  habue¬ 
rint,  nullo  modo  dicit:  dicit  tantum,  quae  inter  eos  et 
Romanos  intercesserit  ratio.  Qualis  autem  erat  Vocon¬ 
tiorum  reipublicae  forma?  Haud  dubie  eadem  atque 
omnium  ciuitatum ,  quae  Italico  more  constituebantur. 
Probant  omnes  illae  inscriptiones ,  quae  Vasione ,  Luci 
Augusti,  Deae  Vocontiorum  Italica  produnt  instituta, 
probant  reliqua  quae  adhuc  extant  monumenta1.  Quae 
autem  Italico  more  constituta  erat  ciuitas  eaque  foede¬ 
rata,  necesse  est  non  ipsam  ciuitatem  romanam  sed  ius 
Latii  habuerit.  Verum  enim  uero  foederatae  quodam 
modo  fuerunt  omnes  ciuitates  latinae ;  nam  foederatos 
Cicero  dicit  idem  esse  quod  latinos  (pro  Balbo  24,  54)2. 
Quid  igitur  interest  inter  Vocontios  et  reliqua  prouinciae 
oppida  latina,  quod  discernens  ciuitatem  illam  a  reliquis 
foederatam  dicit  Plinius?  Nimirum  id,  ut  latinitatem  illi 
non  ex  lege  acceperint  sed  ex  foedere  receperint ,  siue 
cum  ceteris  ciuitatibus  lege  daretur  ius  Latii  atque  hoc 
ipso  ea  condicio ,  qua  foederatorum  loco  essent ,  apud 

1.  De  quibus  uide  eam  quam  supra  commemorauimus ,  Longii 
dissertationem. 

2.  Cfr.  Mommsen,  Gesch.  d.  rom.  Miinzwesens  p.  310. 

Vocontios  primo  loco  fuerit  foederatorum  condicio  a  Ro¬ 
manis  concessa  et  deinde  ex  foedere  Vocontii  latinam 
reipublicae  formam  in  sua  ciuitate  introduxerint.  Quod 
ciuitatum  proprie  latinarum  a  foederatis  quas  Plinius 
nominat  discrimen,  quo  foederatarum  condicio  apud  illas 
ipsum  id  fuerit ;  quod  datum  est,  apud  has  forma,  qua 
aliud  quoddam  i.  e.  ius  Latii  datum  ^est,  si  quis  honoris 
potius  quam  iuris  discrimen  esse  iudicauerit ,  recte  eum 
iudicasse  non  omnino  negauerim,  cum  uix  probabile  ui- 
deatur,  hoc  foederatorum  genus  exemptum  fuisse  a  procon¬ 
sulis  'imperio  in  iis  rebus ,  in  quibus  exemptae  non  fuerunt 
ciuitates  latinae,  fuerunt  ciuitates  liberae,  ut  e.  g.  Massi¬ 
lia,  quae  et  ipsa  a  Plinio  dicitur  foederata  (III.  5).  At 
quamuis  exigui  momenti  sit,  quod  interest  inter  latina 
oppida  et  foederatas  Plinii  ciuitates,  est  utique  discrimen 
et  hoc  tantum  modo  explicari  puto ,  quod  Plinius  plus 
semel  (praeter  hunc  locum  III.  3.  4.  al.)  proprium  ge¬ 
nus  nominat  ciuitatum  foederatarum  diuersum  tam  a 
liberis  quam  a  latinis.  Denique  singulari  huic  Vocontio¬ 
rum  condicioni  hoc  quoque  tribuas,  quod  non  solum  ubi 
nominantur  singula  oppida,  Vocontiorum  nomen  adponi- 
tur,  ut  e.  gr.  Vasienses  Vocontios  habes  Henzen  6943, 
Deam  Augustam  Vocontiorum  Or.  4025 ,  sed  etiam  qui 
in  uariis  oppidis  sunt  honores,  quae  instituta,  ea  appel¬ 
lantur  non  ex  nomine  oppidi,  sed  uniuersae  ciuitatis, 
unde  explicaueris  Deae  Augustae  ciuitatem  Vocontiorum 
Or.  2332,  ordinem  Vocontiorum  Or.  3725,  Luci  Augusti 
praefectum  illum  Vocontiorum,  de  quo  supra  egimus. 
Verum  est,  ceterarum  quoque  huius  prouinciae  ciuitatum 
uetera  nomina  per  omne  imperatorum  tempus  inueniri, 
sed  apud  auctores  tantum  inueniuntur,  non  in  inscriptio¬ 
nibus.  —  Dicit  autem  Plinius,  praeter  Vasioneip.  et  Lu¬ 
cum  Agusti  esse  Vocontiorum  oppida  ignobilia  XIX,  sic- 

ut  XXIV  Nemausensibus  adtributa.  Unde  si  Nemausen- 
sium  XXIV  oppida  ita  coloniae  adtributa  esse  inueneris, 
ut  ipsa  reipublicae  iure  carerent,  caue  eodem  modo  omnia 
XIX  Vocontiorum  oppida  eo  iure  credas  caruisse.  Xam 
de  Dea  quidem  Augusta,  quae  latet  inter  ignobilia  illa 
oppida,  aperte  demonstrant  inscriptiones,  propriam  Deen- 
sibus  fuisse  rempublicam.  Mitto  illos,  quos  supra  adtuli, 
titulos:  hic  unus  pro  certissimo  mihi  testimonio  est,  qui 
Arelate  repertus  nunc  in  museo  Massiliensi  adseruatur 
(Henzen  n.  5223)  : 

CAECILIAE  D  F  APRVLLAE  •  FLAM 
DESIGNATAE  -  COL  DEA- AVG-VOC 
D  0  AN  NOS  -  XLIII  -  M  -  II  D  -  V  M 
MARTIVS  -VXORI  PIISSIMAe  POSVIT 

Cuius  tituli  uersum  secundum  ita  interpretandum  esse, 
ut  non  agatur  de  flaminica  coloniae  Deae  Augustae,  sed 
de  flaminica  coloniae  Arelatensis,  designata  Deae  Augu¬ 
stae  Vocontiorum,  hoc  nemini  Zumptium  (Comm.  epigr. 
I.  p.  415  n.)  persuasisse  pro  certo  habeo.  Colonia  igi¬ 
tur  Dea  Augusta  uocatur  eodem  iure,  quo  reliqua  oppida 
latina,  atque  etiamsi  non  inuenitur  apud  ueteres  aucto¬ 
res,  commemoratur -tamen  in  itinerariis  et  Antonini  (p.  357 
Wess.)  et  Hierosolymitano  (p.  554  Wess.).  Constat  au¬ 
tem  Lucum  Augusti,  quod  alterum  Vocontiorum  caput 
est  apud  Plinium,  a  Fabio  Valente,  Vitellii  legato,  anno 
69  p.  Chr.  incendio  esse  deletum  (Tac.  Hist.  I.  66),  at¬ 
que  si  quem  supra  dedimus  praefecti  Vocontiorum  titu¬ 
lum  Luci  repertum  recte  ad  hoc  oppidum  referimus  at¬ 
que  comparamus,  quod  in  itinerario  Hierosolymitano  sim¬ 
plex  mansio  est  Lucus ,  ciuitas  dicitur  Dea,  ex  illa  clade 
tam  non  ad  pristinam  dignitatem  Lucus  uidetur  esse  resti¬ 
tutus,  ut  quae  huius  antea  fuerat  dignitas,  ad  Deam  trans- 

ierit ,  et  praetorum  siue  duumuirorum  loco  quod  olim  ca¬ 
put  fuerat  Vocontiorum  ,  iam  ignobilium  et  minorum  op¬ 
pidorum  instar  praefectos  habuerit  missos  a  proximae 
reipublicae  summis  magistratibus.  Ceterum  concedo,  hoc 
unum  inscriptionis  iam  deperditae  fragmentum  non  tam 
certum  testimonium  de  Luci  condicione  esse,  ut  aliter 
quam  coniecturae  loco  hanc  opinionem  proponam.  —  De 
tempore  autem,  quo  ad  Italicum  morem  oppidis  et  uicis  de¬ 
scripta  sit  Vocontiorum  ciuitas,  si  nomina  oppidorum  con¬ 
ferimus,  non  potest  dubitari.  Appellatur  Vasio  ' Iulia  Au¬ 
gusta  Vasio  Vocontiorum 9  Henzen  5222 ;  de  Dea  Augusta ,  et  de 
Luco  Augusti  non  est  quod  moneamus  ;  Vicus  denique  Augu¬ 
sti  (Or.  4029)*  1 ,  qui  XXIII  milibus  passuum  abest  a  Dea 
(Itin.  Ant.  p.  358  W.  Hieros.  p.  554  W.)  ad  hunc  usque 
diem  memoriam  conseruauit  Augusti  nomine  'Aous te*,  quod 
qui  hodie  hoc  loco  est  uicus  habet.  Imperatori  igitur  Au¬ 
gusto  tribuendus  est  honor  constitutae  ad  formam  latinam 
Vocontiorum  ciuitatis  atque  id  tantum  oportet  teneamus, 
nihilo  minus  fieri  posse,  ut  initia  constituendi  iam  a  Iulio 
Caesare  sint  facta.  Quae  initia  ut  reuera  repetamus  a 
Caesare  mouet  Allobrogum  finitimorum  ratio.  Allobrogum 
enim  rempublicam  ita  constat  esse  constitutam,  ut  caput  ci¬ 
uitatis  haberent  Viennam,  quam  incolebant  ciuitatis  prin¬ 
cipes,  reliqui  autem  per  uicos  habitarent2;  quorum  no- 

1.  Errat  Orellius,  si  Bimardium  (prolegg.  ad  Murat.  112,  1) 
sequens  Allobroges  dicit  Vicanos  Augustanos,  cum  Vocontii  sine 
dubio  fuerint.  Neque  magis  credo  quattuoruirum ,  quem  ille  titulus 
habet,, Vici  Augusti  magistratum  fuisse. 

1.  Strabo  IV.  p.  186  Cas.:  AXlofigiysg  ds  (ivqlccgl  noXXaig  nqo- 

XSQOV  [l \v  EGXQOLXEVOV,  VVV  ySCOQyOVGL  tu  nsdCu  ncd  xovg  cevXco- 
vccg  xovg  iv  xctlg  "AXuegl  ,  v.at  01  (j,ev  aXXoi  M(o[ir]ddv  geo Giv,  of  d’ 
EnirpavsGxccxoL  xrjv  OvCevvuv  s'xovx8g,  Heoprjv  tcqoxeqov  ovgccv,  [irj- 
xqotcoXlv  d'  oficog  xov  E&vovg  Xsyoiisvrjv  naxEGnEvccnuGi  noliv. 

tissimi  sunt  duo :  Cularo,  quae  postea  Gratianopolis  erat 
(cfr.  Leon  Renier,  Melanges  d;epigr.  p.  67).  et  Genaua, 
quod  oppidum  quidem  Caesar  Allobrogum  dicit  (B.  G. 
I.  6)  ,  pro  uico  autem  habes  in  titulis  >  ubi  qui  inco¬ 
lunt  Vicani  Genauenses  appellantur ,(Mommsen  Inscr.  Con- 
foed.  Heluet.  83  sq.  cf.  p.  11).  Vienna  autem  apud  Pli¬ 
nium  (III.  5)  colonia  dicitur,  et  coloniam  ciuium  romano- 
rum  eam  fuisse  docent  inscriptiones  quoque,  quae  frequen¬ 
tissime  indicant  tribum  Voltiniam:  quis  uero  ciuitatem  de¬ 
derit  Viennensibus,  neque  a  scriptoribus  refertur  neque 
ex  inscriptionibus  perspicitur ;  tamen  cum  de  caussa  huius 
honoris  non  possit  dubitari,  ne  de  auctore  quidem  incerta 
res  est.  Laudat  enim  Caesar  (B.  G.  VII.  65)  Allobro¬ 
gum  in  tuendis  contra  Vercingetorigem  finibus  curam  et 
diligentiam  eo  magis  conspicuam  in  iis  ,  qui  paullo  ante 
a  Romanis  pacati  (I.  6)  magnopere  a  Vercingetorige,  ut 
deficerent  a  Romanis,  sollicitarentur.  Fuit  igitur,  quod 
confecto  bello  fidei  praemium  ferrent  et  fuit  hoc  prae¬ 
mium  ciuitas  romana.  Quam  nec  ab  Augusto  iis  con¬ 
cessam  esse  quidquam  indicat  et  a  Iulio  Caesare,  cui  in 
summo  periculo  fidem  praestiterant,  si  non  datam,  de¬ 
stinatam  utique  esse  necessario  concludas.  Iam  uero  qui 
Vocontiorum  a  septentrione  finitimos  ciuitate  romana  do- 
nauit,  qui  a  meridie  uicini  erant,  eos  siue  colonos  ciues 
romanos  siue  latinos  constituit,  eum  omnino  nihil  de 
ipsis  Vocontiis  in  medio  positis  statuisse  num  credibile 
est?  Immo  cum  Vocontiorum  foederatae  ciuitatis  nomen 
eos  quoque  in  honore  apud  Romanos  fuisse  ostendat,  in 
Caesaris  Gallicis  bellis  Vocontios  quoque  bene  de  illis  me¬ 
ruisse  censeo  ideoque  ab  eo  foedus  illud  accepisse.  Ta¬ 
men  sicut  ipsa  rerum  natura  fert,  ut  non  paucorum  an¬ 
norum  spatio  in  morem  ac  consuetudinem  apud  Gallos 
transierint  instituta  romana,  ita  per  illorum  temporum 

turbas  non  omnia  quae  Caesar  instituit,  uiuo  eo  sunt  per¬ 
fecta.  Itaque  de  Vocontiis  quoque  dici  mihi  persuadeo, 
quod  de  Cauaribus,  qui  Rhodanum  versus  Vocontiis  erant 
finitimi,  refert  Strabo1,  partem  tantum  eorum  romanae 
reipublicae  instituta  recepisse.  Quo  propius  Alpibus  erant 
ciuitates,  eo  tardius  ad  nouam  se  reipublicae  formam  ui- 
dentur  conformasse,  praesertim  ubi,  ut  in  Vocontiorum 
ciuitate,  foederata,  non  eadem  ratione  qua  in  reliquis  op¬ 
pidis,  nonae  formae  ipsi  Romani  prospicere  poterant  in¬ 
troducendae;  et  his  ergo  rationibus  inducti  statuimus, 
Caesarem  quidem  ius  dedisse  Vocontiis,  quo  postea  ute¬ 
rentur,  contra  imperatoris  demum  Augusti  aetate  uere 
latinis  oppidis  descriptum  esse  eorum  agrum. 

Hoc  uero  loco  si  breuiter  complectimur  quae  inue- 
nimus  perlustrantes  illa  oppida  praetorum  inscriptionibus 
insignia,  haec  fere  sunt  quae  Caesari  tribuimus:  dedit 
ius  Latii  Nemauso,  Auenioni,  Antipoli,  Aquis  Sextiis, 
dedit  foedus  Vocontiis,  ciuitatem  Allobrogibus;  adde  quod 
colonias  ueteranorum  deduxit  Narbonem,  Arelate  (Suet. 
Tib.  4),  Baeterras  (Plin.  III.  5.  Mela  II.  5),  Forum  Iulii 
(quod  extitisse  a.  U.  C.  711  docet  Cic.  ad  fam.  X.  15. 
17)  et.  Massiliensium  quod  postea  ius  esset  ordinauit; 
adde  latinis  oppidis  ab  eo  conditis,  quia  nomen  eius  ha¬ 
bent,  Aptam  Iuliam  Vulgientium  (Plin.  III.  5)  et  coloniam 
Iuliam  Meminorum  (Millin,  Voyage  II.  p.  153)2,  eandem 

J.  IV.  186  Cas.  [i£TccK8L[i8vovg  x 6  nXeov  elg  xov  x cov 'Pco- 
[iulwv  xvnov  neci  xij  yXcoxxrj  neci  xotg  (h'oig,  xivctg  de  yiai  xxj  no- 
X ix  eia. 

2.  Est  hoc  nomen  in  fragmento  inscriptionis  quod  Arausione 
olim  adseruatum  est,  nunc  extat  in  museo  Aueniensi.  Quod  reli¬ 
quum  est  hic  habeas: 

(JOL-  IVL  ■  MEM  ■  HERED  -  EX  -  TESTAMENTO 

quae  apud  Plinium  Carpentoracte  Meminorum  est,  neque 
minus  Forum  Voconii;  quod  cum  a  Plinio  oppidum  uoce- 
tur  latinuni;  Cicerone  autem  teste  (ad  fam.  X.  17)  a.  711 
iam  esset  conditum;  eidem  Caesari  tribuimus,  et  uide  iam 
prouinciae  Narbonensis  comparans  descriptionem;  quid 
tandem  restet;  quod  his  non  contineatur.  Restant  occi¬ 
dentem  uersus  extremi  prouinciae  lines  in  iisque  oppida 
Tolosa  et  Ruscino;  restant  quaedam  minimi  momenti  op¬ 
pida  a  Plinio  eodem  loco,  quo  reliqua,  enumerata,  quae 
aut  ab  Augusto  nomen  habent  ut  Augusta  Tricastinorum 
aut  ignotae  prorsus  originis  sunt,  restant  denique  gentes 
Inalpinae.  Et  harum  quidem  gentium  condicionem  et 
ius,  cum  antea  parum  pacatae  essent,  ab  Augusto  de¬ 
mum  eiusque  successoribus  esse  constitutum  notum  est, 
adnumerandos  autem  iis  censeo  ex.  gr.  Reios  Apollinares, 
quorum  oppidum,  Alabece  Reiorum  Apollinarium  a  Pli¬ 
nio  appellatum,  in  inscriptione  apud  Maffeium  (Gall.  ant. 
sel.  p.  61)  uocatur  colonia  Iulicj.  Augusta  Apollinarium  Reio- 
rum 1,  neque  minus  commemoranda  hoc  loco  est  Salinen- 
sis  ciuiias  Reis  uicina,  ad  quam  pertinet  illa,  quam  supra 
dedimus  inscriptio  n.  8.  Tolosam  denique  et  Ruscino¬ 
nem,  quae  oppida  latina  erant  aetate  Augusti  (Plin.  III. 
5),  non  fuerant  ante  Caesarem,  ab  hoc  constituta  esse  eo 
magis  persuasum  habeo,  quod,  qui  reliquam  prouinciam 


Mitto  miram  quam  de  hoc  titulo  opinionem  proposuit  Millinius, 
cum  quomodo  sit  interpretandus  facile  uideas.  Quod  enim  restat, 
dimidia  pars  est  inscriptionis  monumenti,  quod  posuerunt  heredes 
homini  nescio  cui,  qui  munere  aliquo  functus  est  in  cotfonia  lnl(ia) 
Mem(inorum).  Carpentoracte  autem  esse  colonia  Iulia  Meminorum 
ideo  mihi  uidetur,  quod  Meminorum  ciuitatem  admodum  exiguam 
duo  oppida  latina  habuisse  uix  probabile  est.  Ceterum  Carpento¬ 
racte  hodie  est  Carpentras  prope  Auenionem. 

1.  Est  hodie  Riez,  de'p-  des  Basses-Alpes. 

ad  Italicam  constituit  formam,  illas  ciuitates  quae,  ut  in 
extremis  prouinciae  finibus  sitae,  haud  parui  momenti 
erant,  nullo  modo  potuit  neglegere. 

Iam  uero  ut  de  Caesare  Galliam  Narbonensem  con¬ 
stituente  recte  iudices,  haecce  oportet  animo  perpendas: 
decem  fere  annis  ante  Caesarem  Galliarum  proconsulem 
eam  apud  Ciceronem  (pro  Font.  I.  2  sq.)  legimus  huius 
prouinciae  descriptionem,  ut  per  totam  illam  inter  Alpes 
et  Pyrenaeum  regionem  nihil  uere  pacati,  nihil  ad  roma- 
nos  mores  conformati  deprehenderis  nisi  Narbonem  Mar¬ 
tium,  Massilienses,  cohortem  illam  negotiatorum  et  publi¬ 
canorum,  qui  ad  occupandos  prouinciae  saltus  et  agros, 
ad  exhauriendos  fenore  ipsos  prouinciales  ex  Italia  in 
Galliam  transmigrauerant,  reliqua  hostilia  omnia,  uixdum 
'multo  sudore  ac  labore  sub  populi  Romani  imperium  di¬ 
cionemque’  redacta;  atque  eandem  prouinciam  Plinio  et 
Strabone  testibus  Augusti  aetate  inuenimus  totam  descri¬ 
ptam  coloniis  ciuium  et  romanorum  et  latinorum,  'Italiam 
uerius  quam  prouinciam’  (Plin.  III.  5.).  Deduxisse  autem 
hanc  regionem  ab  illo  ad  hunc  statum  Iulium  Caesarem 
dicimus,  qui  non  singillatim  tantum  modo  huic  modo 
illi  oppido  Italica  dederit  instituta,  sed  uno  consilio,  uno 
instituto  prout  ciuitatum  flagitabat  diuersitas  suum  cui¬ 
que  nouum  ius  tribuens,  quae  Gallica  fuerant  Romana 
reddiderit,  quae  barbara,  ad  sui  populi  cultum  formaue- 
rit.  Et  uideas  nunc  quam  bene  cadant  haec  in  eum,  qui 
Italiae  adiecit  Galliam  Transpadanam,  in  Hispania  et 
Sicilia  latinitatem  propagauit  (Cic.  ad  Att.  XIV.  12. 
Mommsen  R.  G.  3,  534),  ciuium  romanorum  municipiis 
quae  per  uniuersum  populi  romani  imperium  erant  lege 
Iulia  municipali  prospexit ,  ulteriorem  Galliam  romanis 
institutis,  romanis  moribus  aperuit. 

Quo  autem  tempore  Caesar  hoc  modo  Galliam  Nar¬ 
bonensem  consti tueri t,  id  ad  annum  usque  definire  difficile 
quidem  est,  neque  tamen  desunt  argumenta  quibus  nitamur. 
In  commentariis  quidem  de  bello  Gallico  frustra  eius- 
modi  aliquid  quaesiueris,  atque  facile  est  intellectu,  ante 
domitam  ulteriorem  Galliam  nihil  in  ueteris  prouinciae 
statu  esse  mutatum.  Contra  alia  constituendae  prouin¬ 
ciae  occasio  tum  oblata  est,  cum  de  capta  Massilia  fuit 
decernendum.  Dicit  autem  Dio  (41,  25):  xal  og  (sc.  o 

KciiGCCQ )  EXELVOV  (SC.  TCJV  Ma60CiXlCDTCJV)  TOTE  [l£V  TU  TE 
onla  xal  Tag  vavg  r a  te  %Qri^LaTa  acpEtXETO  •  v6teqov  ds 
xal  t a  loina  navTa,  7tXrjv  tov  Tyg  EV&EQiag  ovo^iaTog 
—  diserte  his  uerbis  duo  temporis  momenta  distinguens, 
quibus  de  Massiliensium  fortuna  decretum  sit,  quorum 
unum  ad  ipsam  deditionem  pertinere  illud  tote  ^lev  in¬ 
dicat,  alterum  posterius  ( vGtsqov  df)  ad  id  tempus  haud 
dubie  referendum  ejst,  quo  Caesari  confecto  bello  ciuili 
ad  ordinandas  prouinciae  res  tempus  suppetebat.  Atque 
optime  cum  hoc  Dionis  loco  uidetur  conuenire,  quod  Cae¬ 
sar  (B.  C.  II.  22),  ubi  de  Massiliae  deditione  loquitur, 
non  commemorat,  quid  de  territorio  Massiliensium  sta¬ 
tuerit,  sed  hoc  unum  dicit,  libertate  iis  concessa  duas 
Massiliae  legiones  praesidio  se  reliquisse.  Quo  igitur 
tempore  de  agro  Massiliensium  decernens  Nemausum  con¬ 
didit  et  Auenionem  et  Antipolim,  eodem  reliquae  quoque 
prouinciae  eum  prospexisse  statuo,  sicut  eodem  tempore, 
siue  inde  ab  anno  708  ueteranorum  colonias  in  prouin- 
ciam  eum  deduxisse  constat. 

Nunc  clemum  ad  propriam  quae  nobis  proposita  est 
quaestionem  redeuntes  quid  sibi  uelint  in  Gallia  praeto¬ 
res  municipales  intellegemus.  Scimus  iam  ex  iis  oppidis 
unde  praetorum  habemus  titulos,  unum  Narbonem  colo¬ 
niam  fuisse  ciuium  romanorum,  reliqua  omnia,  Aquas  Sex¬ 
tias,  Auenionem,  Vasionem,  Deam,  fortasse  etiam  ciui- 
tatem  Salinensem  oppida  latina;  conditum  autem  esse 
Narbonem  anno  636,  Aquas  Sextias  et  Auenionem  a  Cae¬ 
sare,  Vasionem  et  Deam  ab  imperatore  Augusto,  ciuita- 
tem  Salinensem  ab  ignoto  quidem  auctore,  sed  nullo 
modo  ante  Caesarem.  Et  primum  quidem  id  utique  te¬ 
nemus,  sicut  in  Italiae  municipiis  praetores,  ubicunque 
erant,  ab  initio  admissi  in  societatem  populi  romani  mu¬ 
nicipii  constat  esse  institutos,  ita  in  Gallia  quoque,  quidquid 
de  ipsarum  inscriptionum  aetate  statuendum  est,  ab  oppi¬ 
dorum  originibus  repetendum  esse  nomen  praetorum.  Nam 
duo  tantum  in  huius  generis  oppidis  summorum  magistra¬ 
tuum  sunt  nomina,  aut  praetorum  nomen,  aut  duumuiro- 
rum  siue  quattuoruirorum,  quorum  illud  haud  dubie  al¬ 
tero  prius  est.  Deinde  ad  id  animum  oportet  aduerta- 
mus,  Narbonem  Martium,  coloniam  ciuium  romanorum, 
deductum  esse  triginta  uel  quadraginta  annis  antequam 
tota  fere  Italia  municipiis  ciuium  romanorum  descripta 
duumuiros  uel  quattuoruiros  eorum  qui  antea  fuerant 
praefectorum  uel  praetorum  loco  acciperet.  Unde  appa¬ 
ret,  prorsus  eadem  ratione  Narbone  praetores  esse,  qua 
fuisse  uidimus  Castronoui  et  Cumis,  neque  in  hac  re 
prorsus  insoliti  quidquam  fecisse  Romanos.  Contra  reli¬ 
qua  illa  oppida  tum  demum  praetores  habere  coeperunt, 
cum  in  Italia  praetorum  municipalium  institutum  nihil 

aliud  iam  fuit  quam  singulare  quoddam  ex  antiqtio  tem¬ 
pore  conseruatum  nomen.  Iam  uero  ipsam  Gallicarum 
ciuitatum  formam  post  Caesarem  eandem  fere  fuisse  ac 
municipiorum  Italicorum,  ostendunt  inscriptiones:  etenim 
expressa  et  ipsa  erat  ad  antiqua  illa  ueterum  Latinorum 
instituta,  quae  per  tot  generum  manus  tradita,  per  tot 
diuersas  nationes  propagata  terrarum  orbem  ad  Italicos 
mores  paullatim  transformarunt.  Id  tantum  peculiare 
huic  prouinciae  est,  ut  quo  tempore  alibi  praetorum  no¬ 
men  prope  abolitum  erat,  eodem  in  Gallia  noui  instituti 
sint  praetores.  Quod  nulla  alia  ex  caussa  factum  esse 
censeo  quam  ex  Narbonis  Martii  exemplo,  qua  in  colo¬ 
nia  uetus  honoris  nomen  eodem  modo  conseruatum  erat, 
quo  in  Italiae  quibusdam  urbibus.  Galliae  autem  pro¬ 
uinciae  ciuitates  constituenti  quid  propius  erat  Narbonis 
exemplo,  quod  solum  tum  in  hac  regione  romano  more 
formatum  erat  oppidum?  Eadem  autem  ratione  qua  Cae¬ 
sar  Narbonis  imitatus  est  exemplum,  Augustus  cum  Va- 
sionem  conderet  et  Deam,  oppidorum  a  Caesare  condito¬ 
rum  secutus  est  instituta,  atque  tam  non  ad  paucas  illas 
ciuitates  praetorum  nomen  restringam,  ex  quibus  for¬ 
tuito  quodam  casu  tituli  illi  ad  nos  peruenerunt,  ut  quae¬ 
cunque  a  Caesare  uel  ab  Augusto  in  hac  prouincia  con¬ 
stituta  sunt  oppida,  in  iis  omnibus  praetores  summos 
magistratus  fuisse  censeam,  quoniam  ipsa  rerum  natura 
fert,  ut  qui  eandem  ubique  rem  instituerit,  idem  ubique 
nomen  ei  imposuerit.  —  Cum  Italicarum  uero  rerum  ex¬ 
emplo  optime  conuenit  illud,  quod  apud  Vocontios  factum 
esse  statuimus.  Sicut  enim  supra  uidimus,  Romanos 
olim  non  solum  latinis  sociis,  quorum  caput  Roma  erat, 
praetores  imposuisse,  sed  cum  Hernicis  quoque,  qui  extra 
nomen  latinum  erant,  ita  societatem  inisse,  ut  eosdem, 
qui  apud  Latinos  erant  magistratus  recipere  eos  cogerent, 

ita  quod  cum  Vocontiis  percusserunt  foedus,  hac  con¬ 
dicione  uidetur  factum,  ut  idem  quod  reliqua  prouinciae 
oppida  acciperent  ius,  eandem  reciperent  reipublicae  for¬ 
mam  atque  hac  ipsa  idem  praetorum  quod  tum  ea  forma 
continebatur  nomen.  —  Hoc  denique  nomen  si,  quod  qui¬ 
dem  in  Gallia  prouincia  fuit,  aliunde  non  repetimus  quam 
ex  Narbone,  hanc  ipsam  ob  caussam  Narbonensi  Galliae 
peculiare  inter  prouincias  fuisse  putamus  atque  pro  sin¬ 
gulari  huius  opinionis  documento  hoc  habemus,  quod  in 
celebri  lege  a  Domitiano  Malacae  et  Salpensae  munici¬ 
piis  data,  quam  in  ceteris  omnibus  rebus  accuratam  ue- 
teris  latinarum  civitatum  formae  imaginem  praebere  con¬ 
stat  (Mommsen,  Stadtr.  v.  Salp.  p.  431),  praetores  lo¬ 
cum  non  habent,  sed  duumuiri  sunt  summi  magistratus. 

Postquam  de  origine  praetorum  qui  in  Gallia  Nar¬ 
bonensi  fuerunt  municipalium  diximus,  superest  ut  quam- 
diu  permanserit  hoc  nomen  quaeramus;  atque  cum  quo 
tempore  institutum  sit,  prorsus  alia  ratione  eruerimus, 
hoc  demum  loco  et  hanc  ob  caussam  est,  quod  qua  ae¬ 
tate  conscripti  sint  praetorum  illi  tituli  exponamus.  In 
definienda  autem  omnium  quas  supra  proposuimus  in¬ 
scriptionum  aetate  hoc  magnopere  nos  iuuat,  quod  C.  Co¬ 
minii  titulus  coloniam  Iuliam  Claudiam  nominans  certum 
temporis  terminum  nobis  praebet.  Quod  Narbonensis 
coloniae  nomen  cum  fieri  non  posse  credamus  ut  a  Tib. 
illo  Claudio,  imperatoris  Tiberii  patre  repetatur,  qui 
Caesaris  olim  quaestor  anno  U.  C.  708  coloniam  auxit 
(Zumpt.  Comm.  epigr.  I.  315),  quoniam  nemo  tum  prae¬ 
ter  ipsum  Caesarem  coloniis  nomen  uidetur  dedisse  ,  ad 
solum  imperatorem  Claudium  potest  pertinere,  qui  nescio 
quo  modo  commodis  coloniae  prospexit.  Unde  consequi¬ 
tur  primum,  usque  ad  Claudii  utique  aetatem  praetorum 
in  Gallia  Narbonensi  nomen  extitisse;  deinde  cum  in  eo- 

dem  C.  Cominii  titulo  'ai9  formam  pro  'ae9  deprehendas, 
quae  in  Italia  ubi  inuenitur  satis  remotam  antiquitatem 
indicat,  apparet  de  eiusmodi  formis  antiquioribus ,  si  in 
prouincia  inueneris,  non  prorsus  ad  easdem  normas  iudi- 
candum  esse,  quae  de  Italicis  inscriptionibus  ualent.  Enim- 
uero  etiamsi  non  diserto  hoc  testimonio  uteremur,  facile 
intellexeris,  quae  in  Urbe  de  litterarum  uerborumque  formis 
nouata  erant,  tardius  inprouinciamperuenisse  et  multa,  quae 
antiquioris  aetatis  fuerant,  postquam  in  Italia  abolita  sunt, 
extra  Italiam  conseruata  esse  et  in  prouincialem  ut  ita  dicam 
sermonem  transisse.  Quamobrem  ne  Q.  Vibii  M.  Varii  qui¬ 
dem  titulum,  quanquam  ' coerare 9  formam  ostendit,  ante 
imperatorum  aetatem  ponendum  esse  concedam,  si  qua 
alia  ratio  ad  posterius  tempus  eum  uidetur  relegare,  id- 
que  eo  confidentius,  quoniam  apud  Orellium  n.  3693  uel 
anno  742  eandem  hanc  formam  habemus.  At  —  dicat 
aliquis  —  quo  modo  fit  denique,  ut  in  arae  Narbonensis 
titulo  (Or.  2489),  qui  ad  annum  pertinet  764,  tam  pauca 
uideantur  antiquitatis  uestigia,  Claudii  aetate  'ai9  pro  ' ae 9 
inueniamus  et  'coerare’  pro  curare  etiam  post  Augusti 
aetatem  admittendum  credamus?  Verum  quod  Io.  Bapt. 
Rossium  in  Annalibus  Instituti  archeologici  (1857.  p.  328)  1 
iudicasse  inuenio,  aram  illam  Antoninorum  tempore  esse 
refectam,  quanquam  qua  ratione  inductus  ita  iudicauerit 
ignoro,  inspecto  tamen  ipso  lapide  plane  inlustrissimi  uiri 
iudicio  adsentior.  Atque  mouet  me  primum  litterarum 
forma,  quae  cum  omnino  posteriorem  aetatem  indicat  tum 
maxime  Narbone,  cuius  inscriptiones  quaedam  secundo 
quoque  post  Christum  saeculo  pulcherrimas  quadratarum 
litterarum  formas  produnt.  Deinde  in  quibusdam  uer- 

1.  Hoc  enim  tantum  loco  illo  dicit  C.  L.  Visconti:  ,,L’ara  di 
Narbona  sembrb  al  ch.  Cav.  di  Rossi  rifatta  a  tempo  degli  Anto¬ 
nini.44 

borum  formis  parum  sibi  constat  qui  titulum  confecit, 
nam  I.  6  PERPETVOM  habes,  I.  11.  II.  35  PERPE- 
TVVM;  SIT  I.  7.  SIES  II.  30;  adde  quod  in  adponen- 
dis  quoque  apicibus  et  longa  I  littera  similis  est  inconstan¬ 
tia,  maior  quam  ut  Augusti  ferat  aetas,  qua  hae  ipsae 
scripturae  minutiae  increbuerunt1.  Quae  facilius  explica- 
ueris,  si  eo  tempore  scriptum  esse  titulum  accipias,  quo 
antiquiora  illa  iam  non  erant  usitata  atque  in  nouum  lapi¬ 
dem  ita  tantum  sunt  recepta,  ut  quaedam  antiquitatis  reli¬ 
quiae  satis  negligenter  adseruarentur.  Itaque  cum  Nar¬ 
bonem  sub  Antonini  Pii  imperio  incendio  deletum  esse 
constet  (Capit,  vit.  Anton.  c.  9),  fieri  potest,  ut  inter  re¬ 
staurata  post  hanc  cladem  antiquiora  monumenta  haec 
quoque  fuerit  ara  atque  arae  inscriptio.  —  Iam  uero  ut 
ad  secundum  illum  Narbonensium  praetorum  titulum  re¬ 
deamus,  si  quid  certius  de  eius  aetate  iudicare  uolu- 
mus,  hoc  uno  fortasse  argumento  uti  possumus,  quod  ne¬ 
que  simplices  praetores  nominat,  neque  duumuiros,  sed 
duplici  appellatione  praetores  duumuiros.  Concedo  optime 
fieri  posse  ut  eodem  tempore  modo  praetores  modo  prae¬ 
tores  duumuiri  appellati  sint  summi  Narbonensium  ma¬ 
gistratus.  Sicut  autem  in  Italiae  re  municipali  uidemus, 
Hispellum  primum  habuisse  praetores,  id  quod  inde  ap¬ 
paret  quod  postea  habuit  praetores  quattuoruiros,  deinde 
cum  in  plerisque  ceteris  municipiis  duumuiri  siue  quat- 
tuoruiri  introducti  essent,  ipsos  illos  praetores  quattuorui¬ 
ros  (Henzen  7031 ),  tum  simplices  quattuoruiros  (Hen- 
zen  ad  Or.  90),  postremo  deducta  eo  colonia  duumuiros 
(Henzen  ad  Or.  3885),  sic  Narbone  quoque  eodem  modo 
factum  esse  puto,  ut  cum  in  Galliae  Narbonensis  oppi- 


1.  In  his  minoribus  rebus  caue  Orelliano  exemplari  confidas, 
quod  ex  Millinio  sumptum  minus  accuratum  hi<5  inueni. 

dis  duumuiros  appellare  coepissent  magistratus ,  per  ali¬ 
quod  tempus,  ut  et  ueteris  honoris  memoria  extaret  et 
nouae  appellationi  suum  esset  ius,  duo  illa  nomina  in 
unum  coalescerent  ideoque  medii  inter  praetores  et  du¬ 
umuiros  tam  appellatione  quam  tempore  interessent  prae¬ 
tores  duumuiri.  Quo  autem  tempore  haec  commutatio  in 
Gallia  Narbonensi  intercesserit,  ideo  vix  potest  erui,  quod 
magistratuum  municipalium  tituli  non  eadem  quibus  ae¬ 
tas  eorum  definiatur  praebent  argumenta  ac  publicorum 
populi  Romani  magistratuum  inscriptiones;  at  si  uerum 
est,  quod  de  praetoribus  duumuiris  modo  proposuimus, 
paullo  post  Claudii  aetatem  mutata  esse  nomina  inde  con¬ 
cludam,  quod  quanquam  antiquitatem  remotiorem  non  in¬ 
dicant  quae  in  hoc  titulo  sunt  litterarum  formae,  tamen 
Claudii  aetatem  multo  eas  excedere  ex  reliquis  quos  uidi 
huius  prouinciae  titulis  uix  probabile  mihi  est;  accedit, quod 
ceterae  praetorum  inscriptiones,  quas  ipse  uidi,  etiamsi  in 
litterarum  formis  non  eandem  produnt  diligentiam,  tamen 
non  solum  nihil  habent  quod  posterioris  temporis  originem 
ostendat,  sed  etiam  omnes,  simplicitate  quadam  a  poste¬ 
rioris  aetatis  titulis  distinguuntur.  Quam  ob  rem  atque 
quod  postea  praetorum  appellatio  nusquam  redit,  uetustius 
hoc  nomen  quemadmodum  eodem  tempore  in  omnibus 
huius  prouinciae  oppidis  uidetur  esse  introductum,  sic  eo¬ 
dem  tempore  ubique  coniecerim  esse  sublatum.  Ipsa  uero 
mutatio  utrum  in  latinis  oppidis  nominis  tantum  fuerit 
an  etiam  iuris,  de  eo  hoc  loco  non  est  dicendum.  Fuisse 
tempus  aliquod  uel  ante  Caracallam,  quo  nouata  quaedam 
sint  in  iure  oppidorum  prouinciae  Narbonensis,  quae  pro¬ 
bare  uideantur,  non  desunt.  Verum  cum  quae  apud  Pto¬ 
lemaeum  de  hac  prouincia  inuenimus,  ad  soluendam  hanc 
quaestionem  non  sufficere  persuasum  habeamus,  certius 
de  hac  re  iudicare  non  possumus  nisi,  qui  secundo  p.  Chr." 

saeculo  ciuium  in  his  oppidis  status  fuerit ,  accuratius 
perspexerimus.  Quod  longius  persequi  abest  ab  huius 
dissertationis  consilio,  quippe  quod  in  eo  tantum  sit,  ut 
quae  praetorum  in  Gallia  Narbonensi  municipalium  et 
origo  fuerit  et  indoles,  ex  historia  prouinciae  expli¬ 
cetur. 


